Ο **Τορίν Τζέιμς Γκριν** (γεννήθηκε στις 28 Νοεμβρίου 1986) είναι Γεωργιανόαμερικανός επαγγελματίας καλαθοσφαιριστής που έπαιξε τελευταία φορά για την Σταλ Όστρουφ Βιελκοπόλσκι του Πολωνικού Πρωταθλήματος (PLK). Είναι γιος του πρώην παίχτη του ΝΒΑ Σίντνεϊ Γκριν. Ο Γκριν έπαιξε κολεγιακό μπάσκετ για το Πανεπιστήμιο της Φλόριντα, όπου ήταν μέλος των Φλόριντα Γκέτορς που κέρδισαν διαδοχικά εθνικά πρωταθλήματα NCAA το 2006 και το 2007. Έπαιξε επίσης διεθνώς για τη Γεωργία μετά την απόκτηση της υπηκοότητας τον Ιούνιο του 2010.

Πρώτα χρόνια
------------

Ο Γκριν γεννήθηκε στο Μπόκα Ράτον της Φλόριντα το 1986.   Παρακολούθησε διαφορετικό σχολείο για κάθε ένα από τα τέσσερα χρόνια του λυκείου. (Πρωτοετής/Λύκειο Λέικ Χάουελ, Δευτεροετής/Ακαδημία Ουεστμίνστερ Τριτοερής/Ακαδημία Μπράντεντον Πέντλτον, Τεταρτοετής/Λύκειο Κάρντιναλ Γκίμπονς) Μετά τη δευτεροετή χρονιά του, στην οποία η ομάδα της Ακαδημίας Ουεστμίνστερ κατέκτησε το Πολιτειακό Πρωτάθλημα Κατηγορίας 2A Φλόριντας, ο Γκριν ανακηρύχθηκε Πολυτιμότερος Παίχτης (MVP) της Πολιτείας Τουρνουά των Πλέι Οφ και Παίκτης της Χρονιάς της Κομητείας Μπράουαρντ Κατηγοριών 3Α-2Α-1Α. Το χαρακτηριστικό παιχνίδι του ήρθε στην έδρα του κατά τη διάρκεια της κανονικής περιόδου απέναντι στο Λύκειο Ντίλαρντ, τον τρεις φορές υπερασπιστή της Πολιτειακού Πρωταθλήματος Κατηγορίας, όπου σημείωσε 38 πόντους και έκανε εννέα σουτ 3 πόντων οδηγώντας την ομάδα του σε μία εκρηκτική νίκη. Ο Γκριν ολοκλήρωσε την τελευταία χρονιά και τη λυκειακή πορεία του στο Λύκειο Κάρντιναλ Γκίμπονς στο Φορτ Λόντερντεϊλ της Φλόριντα .

Κολεγιακή σταδιοδρομία
----------------------

Ο Γκριν δέχθηκε μία αθλητική υποτροφία για να παρακολουθήσει το Πανεπιστήμιο της Φλόριντα, όπου έπαιξε για την ομάδα μπάσκετ των Φλόριντα Γκέτορς του προπονητή Μπίλι Ντόνοβαν από το 2004 έως το 2007. Ήταν αρχικό μέλος των ομάδων των Γκέτορς που κέρδισαν το τουρνουά μπάσκετ της 1ης Κατηγορίας NCAA του 2006 στις 3 Απριλίου 2006, και το τουρνουά μπάσκετ 1ης Κατηγορίας NCAA του 2007 στις 2 Απριλίου 2007, καθώς και τα Τουρνουά ΣΕΚ 2006 και 2007. Ο Γκριν πέρασε επίσης το σημείο αναφοράς των 1.000 πόντων στην σταδιοδρομία του στη Φλόριντα, συγκεντρώνοντας πάνω από 1.170 πόντους σε μόλις τρία χρόνια, στην πρώτη από τις οποίες δεν έπαιξε πολύ. Τέσσερις από τους πρώην συμπαίκτες του έχουν επίσης περάσει τους 1.000 πόντους: ο Τζοακίμ Νόα, ο Κόρι Μπρούερ, ο Λι Χάμφρεϊ και ο Αλ Χόρφορντ .

Επαγγελματική πορεία
--------------------

### ΝΒΑ

Στις 28 Ιουνίου 2007, επιλέχθηκε στο ντραφτ στον δεύτερο γύρο, 52ος συνολικά, από τους Πόρτλαντ Τρέιλ Μπλέιζερς στο ντραφτ του ΝΒΑ το 2007.

Την πρώτη του χρονιά με τους Μπλέιζερς, ο Γκριν στάλθηκε στη θυγατρική της Αναπτυξιακής Λίγκας του ΝΒΑ των Μπλέιζερς στους Αϊντάχο Στάμπιντ στις 9 Δεκεμβρίου 2007,  και ανακλήθηκε στις 22 Δεκεμβρίου.  Η ανάγκη για περισσότερο χρόνο παιχνιδιού και προπόνησης σημειώθηκε από τον προπονητή Νέιτ Μακμίλαν ως τον λόγο πίσω από την κίνηση. Στις 21 Φεβρουαρίου 2008, ανταλλάχθηκε στους Ντένβερ Νάγκετς για τον Φον Ουέιφερ. 

Στις 28 Ιουλίου 2008, ανταλλάχθηκε στους Νιου Γιορκ Νικς μαζί με τον Μπόμπι Τζόουνς και μία επιλογή δεύτερου γύρου το 2010 με αντάλλαγμα τον Ρενάλντο Μπάλκμαν.  Ωστόσο, μία μέρα αργότερα αποδεσμεύτηκε από τους Νικς. 

### Ευρώπη

 Ο Γκριν παίζοντας στην ΑΕΚ το 2010
Το 2008, ο Γκριν υπέγραψε με την Μπάσκετ Σαραγόσα 2002 του ισπανικού πρωταθλήματος ACB.   Έκανε την πρώτη εμφάνισή του στο Σούπερ Καπ του 2008 και σημείωσε 18 πόντους στο πρώτο του παιχνίδι, επί της Ζουβεντούτ Μπανταλόνα. Στις 25 Αυγούστου 2009 υπέγραψε με την ΑΕΚ του Ελληνικού Πρωταθλήματος. Τον Ιούλιο του 2010 επέστρεψε στην Ισπανία και υπέγραψε διετές συμβόλαιο με την ΚΜ Γκραν Κανάρια.  Τον Φεβρουάριο του 2012 αποχώρησε από την ΚΜ Γκραν Κανάρια και υπέγραψε συμβόλαιο στην Τουρκία με την Τόφας Μπούρσα.  Τον Ιούλιο του 2013, ο Γκριν υπέγραψε με τη Λιμόζ ΣΣΠ  και κατέκτησε τον τίτλο του γαλλικού πρωταθλήματος την πρώτη του χρονιά μαζί τους.

Στις 20 Ιουνίου 2014, υπέγραψε διετές συμβόλαιο με την ΑΣΒΕΛ Μπασκέτ.  Μετά από έναν χρόνο, χώρισε τους δρόμους του με την ΑΣΒΕΛ. Στις 16 Αυγούστου 2015 υπέγραψε με τη Σιντίγκας Αβελίνο της Ιταλίας.  Στις 13 Φεβρουαρίου 2016 άφησε την Αβελίνο και επέστρεψε στην πρώην ομάδα του ΑΕΚ για το υπόλοιπο της χρονιάς. 

Στις 15 Αυγούστου 2016, ο Γκριν υπέγραψε με την ισραηλινή ομάδα Μπνέι Χερζλίγια για τη χρονιά 2016–17.  Στις 6 Ιουνίου 2017, ο Γκρίν υπέγραψε διετή επέκταση συμβολαίου με την Χερζλίγια.  Στις 8 Ιανουαρίου 2018, ο Γκριν σημείωσε 28 πόντους κορυφαίο στην σταδιοδρομία του, ευστοχώντας με 8-προς-13 σουτ εντός πεδιάς, μαζί με 5 ασίστ στη νίκη με 86–82 επί της Ιρόνι Νες Ζιόνα.  Τρεις μέρες αργότερα, ονομάστηκε Πολυτιμότερος Παίχτης (MVP) της 12ης Αγωνιστικής του Ισραηλινού Πρωταθλήματος. 

Στις 8 Νοεμβρίου 2018, ο Γκριν επέστρεψε στη Γαλλία για μία δεύτερη θητεία, υπογράφοντας μονοετές συμβόλαιο με τους Αντίμπ Σαρκς. 

Στις 23 Σεπτεμβρίου 2019, υπέγραψε συμβόλαιο δοκιμής με την Λε Μαν Σαρτ του Γαλλικού Πρωταθλήματος. Θα αντικαταστήσει τον τραυματία Μπράντον Τέιλορ για 8 με 10 εβδομάδες.  Στις 13 Νοεμβρίου 2019, η Λε Μαν ανακοίνωσε την υπογραφή του Τορίν Γκρίν μέχρι το τέλος της χρονιάς. 

Στις 7 Ιουλίου 2020, υπέγραψε με την Σταλ Όστρουφ Βιελκοπόλσκι τουΠολωνικού Πρωταθλήματος (PLK).

The Basketball Tournament (TBT)
-------------------------------

Το καλοκαίρι του 2017, ο Γκριν έπαιξε στο The Basketball Tournament στο ESPN για την Πέντροους Πόσι. Αγωνίστηκε για το έπαθλο των 2 εκατομμυρίων δολαρίων και για τους Πέντροους Πόσι, σημείωσε 15 πόντους στην ήττα τους από την Τιμ 23 στον πρώτο γύρο, με 107-92.

Εθνική Γεωργίας
---------------

Ο Γκριν έχει Γεωργιανή υπηκοότητα,   και έπαιξε με την εθνική ομάδα καλαθοσφαίρισης της Γεωργίας στους προκριματικούς αγώνες για το Ευρωπαϊκό Πρωτάθλημα του 2011, όπου είχε μέσο όρο 11,0 πόντους, 2,5 ασίστ, 2,4 ριμπάουντ και 0,4 κλεψίματα ανά παιχνίδι.

Στατιστικά σταδιοδρομίας
------------------------

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

### ΝΒΑ

#### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2007–08 | Πόρτλαντ | 8 | 0 | **5.5** | .250 | .125 | **1.000** | 0.5 | **1.0** | **0.1** | 0.0 | **2.1** |
| 2007–08 | Ντένβερ | **9** | 0 | 3.3 | **.333** | **.333** | .750 | **0.7** | 0.3 | **0.1** | 0.0 | 1.1 |
| Σταδιοδρομία | 17 | 0 | 4.4 | .280 | .182 | .917 | 0.6 | 0.6 | 0.1 | 0.0 | 1.6 |

### Ευρώπη

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2008–2009 | ΚΑΙ Σαραγόσα | 25 | 25 | 25.0 | .432 | .418 | .770 | 2.3 | 2.0 | 1.1 | 0.5 | 10.7 |
| 2009–2010 | AEK | 24 | 24 | 33.5 | .391 | .373 | .836 | 2.8 | 3.5 | 1.5 | 0.0 | 15.2 |
| 2010–2011 | Γκραν Κανάρια | 29 | 29 | 24.6 | .339 | .296 | .797 | 2.3 | 4.0 | 1.0 | 0.0 | 8.8 |
| 2011–2012 | Γκραν Κανάρια | 14 | 14 | 15.2 | .237 | .154 | .750 | 0.8 | 2.2 | 0.4 | 0.0 | 3.5 |
| 2012 | Τόφας Μπούρσα | 6 | 6 | 29.5 | .261 | .225 | .773 | 2.0 | 4.3 | 0.5 | 0.0 | 10.4 |
| 2012–2013 | Μπάσκετ Μπαρτσελόνα | 56 | 56 | 31.2 | .433 | .368 | .907 | 3.4 | 4.8 | 1.7 | 0.0 | 12.6 |

Παραπομπές
----------

1. ↑  Green and Hosley got Georgian passports.
2. ↑  «Taurean Green Stats, News, Bio».
3. ↑  «Taurean Green Stats». Αρχειοθετήθηκε από το πρωτότυπο στις 21 Δεκεμβρίου 2010. Ανακτήθηκε στις 29 Νοεμβρίου 2021.
4. ↑  «*Green headed to D-League*». *OregonLive.com*. 9 Δεκεμβρίου 2007.
5. ↑  «*Trail Blazers Recall Taurean Green From Idaho Stampede of NBA Development League*». *NBA.com*. Αρχειοθετήθηκε από το πρωτότυπο στις 26 Δεκεμβρίου 2007.
6. ↑  «Trail Blazers acquire Von Wafer from Denver in exchange for Taurean Green». *nba.com*. Ανακτήθηκε στις 21 Φεβρουαρίου 2008.
7. ↑  «Nuggets Acquire Balkman». *NBA.com*. Ανακτήθηκε στις 30 Ιουλίου 2008.
8. ↑  «Knicks Waive Taurean Green, Bobby Jones». *NBA.com*. Ανακτήθηκε στις 30 Ιουλίου 2008.
9. ↑  «Taurean Green for Zaragoza». 29 Ιουλίου 2008.
10. ↑  «El CAI ata a Taurean Green» (στα Ισπανικά). Αρχειοθετήθηκε από το πρωτότυπο στις 7 Μαρτίου 2009. Ανακτήθηκε στις 29 Νοεμβρίου 2021.
11. ↑  Gran Canaria 2014 signs Taurean Green to a two-year contract
12. ↑  Taurean Green leaves Gran Canaria and signs with Tofas Bursa
13. ↑  «Limoges CSP sign Taurean Green». Sportando.net. Ανακτήθηκε στις 26 Ιουλίου 2013.
14. ↑  «Un Champion de France à la mène !!» (στα γαλλικά). *asvelbasket.com*. June 20, 2014. Αρχειοθετήθηκε από το πρωτότυπο στις June 23, 2014.. Ανακτήθηκε στις June 20, 2014.
15. ↑  «Taurean Green signs with Sidigas Avellino». *Sportando.com*. August 16, 2015.. Ανακτήθηκε στις August 17, 2015.
16. ↑  «AEK Athens lands Taurean Green». *Sportando.com*. February 13, 2016.. Ανακτήθηκε στις February 13, 2016.
17. ↑  «Bnei Herzliya inks Taurean Green». *Sportando.com*. August 15, 2016.. Ανακτήθηκε στις August 15, 2016.
18. ↑  «Taurean Green re-signs with Bnei Herzliya for two years». *Sportando.com*. June 6, 2017.. Ανακτήθηκε στις June 6, 2017.
19. ↑  «Winner League, Game 12: Nes Ziona Vs Herzliya». *basket.co.il*. January 8, 2018. .
20. ↑   (στα he)*basket.co.il*. January 11, 2018. .
21. ↑  «Taurean Green joins Antibes Sharks». *Sportando.basketball*. November 8, 2018. Αρχειοθετήθηκε από το πρωτότυπο στις 2021-11-29.. Ανακτήθηκε στις November 9, 2018.
22. ↑  «Le Mans signs Taurean Green to tryout contract» (στα αγγλικά). *Sportando*. September 23, 2019. Αρχειοθετήθηκε από το πρωτότυπο στις 2021-11-29.. Ανακτήθηκε στις September 20, 2019.
23. ↑  «Le Mans keeps Taurean Green for the season» (στα αγγλικά). *Sportando*. November 13, 2019. Αρχειοθετήθηκε από το πρωτότυπο στις 2021-11-29.. Ανακτήθηκε στις November 13, 2019.
24. ↑  «Official Twitter announcement» (στα Αγγλικά). Twitter. 7 Ιουλίου 2020. Ανακτήθηκε στις 29 Ιουλίου 2020.
25. ↑  «Bracket | The Basketball Tournament». *www.thetournament.com* (στα Αγγλικά). Αρχειοθετήθηκε από το πρωτότυπο στις 14 Μαΐου 2019. Ανακτήθηκε στις 26 Φεβρουαρίου 2018.
26. ↑  TAUREAN GREEN Nationality GEO.
27. ↑  TAUREAN GREEN basketball profile Nationality: USA-Georgian.
28. ↑  TAUREAN GREEN GEORGIA.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τορίν Γκριν** |

* Προφίλ Αρχείου FIBA
* Προφίλ FIBA Ευρώπης
* Προφίλ στο Euroleague.net
* Προφίλ στο Draftexpress.com Αρχειοθετήθηκε 2017-08-18 στο Wayback Machine.
* Προφίλ στο RealGM.com
* Προφίλ στο Eurobasket.com
* Σελίδα πληροφοριών στο AEK.com
* Προφίλ στην Ιστοσελίδα του Ισπανικού Πρωταθλήματος Αρχειοθετήθηκε 2010-09-01 στο Wayback Machine. (στα Ισπανικά)
* Προφίλ στην Ιστοσελίδα του Ιταλικού Πρωταθλήματος Αρχειοθετήθηκε 2021-11-29 στο Wayback Machine. (στα Ιταλικά)
* Προφίλ στην Ιστοσελίδα του Ελληνικού Πρωταθλήματος (στα Ελληνικά)